**ΔΙΚΑΙΟΛΟΓΗΤΙΚΑ ΑΙΤΗΣΗΣ ΧΟΡΗΓΗΣΗΣ ΟΙΚΟΝΟΜΙΚΗΣ ΕΝΙΣΧΥΣΗΣ**

**1.** Για χορήγηση εφάπαξ επιδόματος **ΠΡΩΤΩΝ ΒΙΟΤΙΚΩΝ ΑΝΑΓΚΩΝ** *και μόνο εφόσον το κτίριο στο οποίο διαβιούν και χρησιμοποιούν ως κύρια κατοικία έχει πληγεί από την φυσική καταστροφή και η παραμονή τους σε αυτό θεωρείται αδύνατη:*

**α).** Οικονομική ενίσχυση, **ποσού 600 Ευρώ στο κάθε νοικοκυριό** του οποίου η **κύρια κατοικία** έχει πληγεί από φυσικές καταστροφές.

*Απαραίτητα δικαιολογητικά:*

1. Αίτηση του δικαιούχου ή εξουσιοδοτημένου προσώπου
2. Δήλωσης Φορολογίας Εισοδήματος (Έντυπο Ε1) τελευταίου φορολογικού έτους (για την επιβεβαίωση της κύριας ιδιόκτητης, μισθωμένης ή παραχωρημένης κατοικίας και τον αριθμό των εξαρτώμενων ή/και φιλοξενούμενων μελών του δικαιούχου).

**β). Επιπλέον Οικονομική ενίσχυση, ποσού 600** Ευρώ διότι η **πληγείσα οικογένεια είναι πολύτεκνη**.

*Απαραίτητα δικαιολογητικά:*

Τα ανωτέρω [1] και [2] της [α] περίπτωσης **και επιπλέον:**

* Πιστοποιητικό οικογενειακής κατάστασης του οικείου Δήμου.

**γ). Επιπλέον Οικονομική ενίσχυση 600 Ευρώ** διότι η πληγείσα οικογένεια αποτελείται **από άτομα με αναπηρίες***:*

*Απαραίτητα δικαιολογητικά*

Τα ανωτέρω [1] και [2] της [α] περίπτωσης **και επιπλέον:**

* Απόφαση έγκρισης χορήγησης επιδόματος αναπηρίας ΟΠΕΚΑ **ή** βεβαίωση χορήγησης επιδόματος αναπηρίας ΟΠΕΚΑ ή
* Βεβαίωση χορήγησης επιδόματος αναπηρίας από τον ΟΠΕΚΑ

1. Για χορήγηση επιδόματος για την αντιμετώπιση **ΑΠΛΩΝ ΕΠΙΣΚΕΥΑΣΤΙΚΩΝ ΕΡΓΑΣΙΩΝ Η/ΚΑΙ ΤΗΝ ΑΝΤΙΚΑΤΑΣΤΑΣΗ ΟΙΚΟΣΚΕΥΗΣ** σε **κύριες ή δευτερεύουσες κατοικίες:**

* στο κτίριο που καλύπτει ανάγκες διαβίωσης. (Δεν συμπεριλαμβάνονται ανεξάρτητα κτίσματα όπως βοηθητικοί χώροι, αποθήκες κ.λ.π.)
* Στο σύνολο της οικοσκευής (εξοπλισμός κουζίνας, χώρων υγιεινής, επίπλωση, ιματισμός, κ.λ.π.)

*Απαραίτητα δικαιολογητικά:*

1. Αίτηση του δικαιούχου ή εξουσιοδοτημένου προσώπου
2. Δήλωσης Φορολογίας Εισοδήματος (Έντυπο Ε1) τελευταίου φορολογικού έτους, για το οποίο υποχρεούται να έχει υποβάλλει δήλωση ο αιτών ή έχει ήδη υποβάλλει (για την επιβεβαίωση της κύριας ιδιοκτήτης, μισθωμένης ή παραχωρημένης κατοικίας ή της δευτερεύουσας ιδιοκτήτης κατοικίας και τον αριθμό των εξαρτώμενων ή / και φιλοξενούμενων μελών του δικαιούχου)
3. Δήλωση Στοιχείων Ακινήτων (Έντυπο Ε9) τελευταίου φορολογικού έτους, για το οποίο υποχρεούται να έχει υποβάλλει δήλωση ο αιτών ή έχει ήδη υποβάλλει, για τις περιπτώσεις ιδιόκτητης κατοικίας
4. Βεβαίωση Πυροσβεστικής Υπηρεσίας στις περιπτώσεις πυρκαγιάς, όταν δεν υπάρχει Δελτίο Αυτοψίας της ΓΔΑΕΦΚ
5. Δελτίο Επανελέγχου της Γενικής Διεύθυνσης Αποκατάστασης Επιπτώσεων Φυσικών Καταστροφών και κρατικής Αρωγής, εφόσον έχει διενεργηθεί αυτοψία από την ΓΔΑΕΦΚ
6. Φωτογραφικό Υλικό

*\*Σε περίπτωση* ***Δευτερεύουσας Κατοικίας*** *το ποσό μειώνεται στο* ***50%***

*\*\*Σε περίπτωση που* ***οι δικαιούχοι της οικονομικής ενίσχυσης είναι περισσότεροι του ενός****, λόγω συγκατοίκησης κ.λπ., η οικονομική ενίσχυση χορηγείται σε έναν εξ αυτών, μετά από εξουσιοδότηση που θα του παρέχουν οι υπόλοιποι.*

1. Για χορήγηση επιδόματος **ΣΕ ΑΤΟΜΑ ΠΟΥ ΥΠΕΣΤΗΣΑΝ ΜΟΝΙΜΗ ΣΩΜΑΤΙΚΗ ΒΛΑΒΗ ΜΕ ΜΟΝΙΜΗ ΑΝΑΠΗΡΙΑ 67% και άνω**, λόγω τραυματισμού τους, εξαιτίας της φυσικής καταστροφής:

*Απαραίτητα δικαιολογητικά:*

1. Αίτηση του δικαιούχου ή εξουσιοδοτημένου προσώπου
2. Γνωμάτευση – βεβαίωση Διευθυντή Κλινικής Νοσοκομείου Ε.Σ.Υ., στην οποία αναφέρεται ότι ο αιτών ή η αιτούσα υπέστη μόνιμη σωματική βλάβη, η οποία προκλήθηκε εξαιτίας της φυσικής καταστροφής
3. Γνωμάτευση ΚΕ.ΠΑ. (Κέντρα Πιστοποίησης Αναπηρίας) σε ισχύ, για το είδος της πάθησης, το ποσοστό αναπηρίας και τη διάρκειά της.